Ostrôžky

Ostrôžky sú horský krajinný celok v oblasti Slovenského stredohoriaKonečný, V., Lexa, J., 1984, Geologická mapa stredoslovenský neovulkanitov. Geologický ústav Dionýza Štúra, Bratislava. Ostrôžky budujú vulkanické horniny a ich pyroklastiká, na severovýchodnej strane granodiority jadrového pásma. Podobne ako ostatné celky Slovenského stredohoria aj Ostrôžky vznikli v priebehu neogénu v dôsledku rozsiahlej sopečnej činnosti. Majú stratovulkanickú stavbu - stavbu zvrstvených sopiek.

 Vymedzenie 
Pohorie susedí na severe so Zvolenskou kotlinou, na severozápade nadväzuje Javorie a Krupinská planina. Južným smerom sa rozprestiera Juhoslovenská kotlina a východným smerom nadväzuje Revúcka vrchovina a Veporské vrchy.

Vrchovinový reliéf sopečného pohoria Ostrôžky má charakter náhornej planiny naklonenej mierne na juh, ktorú hlboko zarezané doliny konsekvetných tokov rozčlenili na menšie celkyHalaj, J., Michal, P., 1985, Novohrad. 1: Príroda Osveta, Martin. Medzi Tisovníkom a Madačkou prebieha rázsocha Pálenísk (), medzi Madačkou a Tuhárskym potokom je rázsocha Braliec (), medzi Tuhárskym a Budinským potokom je rázsocha Jasenia () a medzi Budinským a Krivánskym potokom je rázsocha Uhliarska (). Ostrôžky okrem najsevernejšej časti zasahujú celé do Novohradu. Hranica medzi Novohradom a Zvolenskou stolicou prebiehala po hlavnom hrebeni Ostrôžok (Pľutov vrch (), Šrobka (), atď.). Najvyšší vrch Ostrôžok je Ostrôžka (). Najvyšším bodom Ostrôžok na území Novohradu je Javor ().Javorie – Ostrôžky. Letná turistická mapa. 1 : 50 000. Harmanec: VKÚ, a. s.

Analýza riečnej siete poukazuje na niekdajšie intenzívne zlomové pohyby. Pohorie Ostrôžky je bohaté na pozostatky sopečnej činnosti (Budinská skala, Kamenné vráta). V Tuhári sa nachádza jediný mramorový lom na Slovensku.

Ostrôžky patria zväčša k oblasti mierne teplej horskej klímy. Hydrograficky zväčša patria k povodiu Ipľa. Pohorie pre svoj zväčša plošinný ráz poskytuje relatívne vhodné podmienky na poľnohospodársku činnosť.

 Pozri aj 
 Zoznam vrcholov v Ostrôžkach

 Referencie 

 Iné projekty 


Kategória:Pohoria na Slovensku
Kategória:Slovenské stredohorie
Kategória:Geomorfologické celky na Slovensku